Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, industrialdeak eraikitze aldera Nasuvinsak lurzorua erosten edo hirigintza-eskubideetan aurreikusten duen gastuari buruzkoa. Galdera 2020ko ekainaren 5eko 65. Nafarroako Parlamentuko Aldizkari Ofizialean argitaratu zen.

Iruñean, 2020ko ekainaren 26an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak 10-20/PES-00112 zenbakiko galdera egin du, idatziz erantzutekoa. Hori dela-eta, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dizu:

Honekin batera doa gaur egun aurreikusita dauden jarduketen zerrenda:

Industrialdeak

Arakil Lizarra Faltzes

Irunberri Tafalla Agoitz-Solano

Cascante-Monteagudo San Adrián Artaxoa

Arguedas Lerin Andosilla

Lodosa Cadreita Lekunberri

2. eskualdea-zabaltzea Melida Rocaforte

Altsasu Caparroso Lekaroz

Jarduketa horietan guztietan lurzorua eta eskubideak erosteko gastuaren aurreikuspena 7.930.000 eurokoa da datozen lau urteetarako.

Ez dugu emanen banako gastu-aurreikuspenik prozedura-zuhurtzia dela eta; izan ere, aurreikusitako eskuratze gehienak desjabetze-prozeduraren bidez eginen dira eta bada arriskua amaierako zenbatekoa prozedura judizialen bidez zehaztea, eta aurretiaz egindako datu ekarpen oro erabil dezakete ukitutakoek.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko ekainaren 26an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena

(Oharra: Aipatu eranskina foru parlamentarien eskura dago Legebiltzarreko Zerbitzu Orokorretako bulegoetan.)